Flynas aviakompaniyasi Jidda - Toshkent - Jidda yo‘nalishi bo‘yicha to‘g‘ridan to‘g‘ri reyslarni yo‘lga qo‘ymoqda. Birinchi yo‘lovchi reysi 2023 yilning 27 martiga mo‘ljallangan. Foto: Uzbekistan Airpors Reyslar Airbus A320neo samolyotlarida haftasiga to‘rt marta — dushanba, chorshanba, juma va shanba kunlari muntazam ravishda amalga oshirilishi rejalashtirilgan. Aviakompaniya 2022 yil sentabridan Jidda — Toshkent — Jidda yo‘nalishi bo‘yicha Bokuga texnik qo‘nish bilan yo‘lovchi reyslarini amalga oshirmoqda. Ushbu reyslar 2023 yilning 24 martigacha amalga oshiriladi, shundan so‘ng aviatashuvchi yangi parvozlar jadvaliga o‘tadi. Flynas — Saudiya Arabistoni aviakompaniyasi. Qirol Xolid xalqaro aeroportida joylashgan. Flynas World Travel Award va Skytrax tomonidan Yaqin Sharqning yetakchi arzon aviakompaniyasi deb topilgan.